Gee my wysheid (11) - www.bybelkennis.co.za
by Coen Slabber · Published 19/08/2016 · Updated 04/07/2016
Die beloning van geloof
Met hierdie vooruitsig span ons ons kragte in en stry ons, want ons het ons hoop op die lewende God gevestig, wat die Verlosser is van alle mense, van almal wat glo (1 Timoteus 4:10)
Wat moedig ons aan om die pad van geregtigheid te loop? Is dit die moeite werd? Luister na wat Paulus hier sê: alles wat ons in diens van God doen, sal ryklik beloon word. Swaarkry en probleme moet in hierdie wêreld verwag word – dit geld ook vir gelowiges. Diegene wat werk en ly in diens van God, kan op die lewende God vertrou. Hy is immers die Verlosser van alle mense.
As Hy dan die Verlosser van alle mense is, kan ons aanvaar dat Hy diegene wat Hom soek en dien, sal beloon. Die verlossing wat Hy beoog, is voldoende om hulle vir al hulle diens en lyding te beloon.
Die lewe van 'n Christen is 'n lewe van werk en swaarkry. Al wat ons in hierdie lewe vir dit alles van ander kan verwag, is ondankbaarheid.